વૈશાખી બપોરે સંભળાતા કોયલના ટહુકા આપણા અસ્તિત્વને ન સ્પર્શે તેવું ન થવું જોઇએ.ક્યાકથી ઓચિંતી આવી પડેલી ટિટોડીનો લયલ્હેરિયો સ્વર આપણા કાને પડે તોય આપણે આપણું કામ યંત્રવત કરતાં રહીએ એવું ન થવું જોઇએ.કોઇ સુંદર કાવ્યપંકિત આપણા માહ્યલાને ઝંક્રુત ન કરી શકે તેટલા યંત્રવત બની જવામાં બ્લડપ્રેશરની સમસ્યાનું જોખમ છે.પ્રક્રુતિનો સથવારો કોમ્પ્યુટરના કારણે છૂટી જ જાય તેવું નથી.કોમ્પ્યુટર પ્રક્રુતિનું દુશ્મન નથી.દુશ્મન તો છે આપણું મન , જેને ઇ-મેઇલ અને ઇશ-મેઇલ વચ્ચેનો તફાવત ખબર નથી.ઇન્ટરનેટના સંદેશાઓની સાથોસાથ આપણી ભીતર પડેલા અંતરનેટના ઇશારા પામવાની કળા માણસ પાસે ન હોય તો ટેક્નોલોજી પૂતના બનીને એને ભરખી જશે.રોગથી બચવા માટે પણ પ્રક્રુતિને સથવારે વારંવાર જવું રહ્યું.કોમ્પ્યુટર ના નહીં પાડે કારણ કે તે આપણું મિત્ર છે ,માલિક નથી.